
REFERAT DE APROBARE  A PROIECTULUI DE HOTĂRÂRE
privind acordarea dreptului de uz și servitute către DELGAZ-GRID S.A. pentru terenul aferent stației de protecție catodică, înscris în CF 431639  și  CF 424319 Timișoara, proprietatea Municipiului Timișoara-domeniu public

1. Descrierea situaţiei actuale:
	DELGAZ GRID S.A., în calitatea sa de operator licențiat al sistemului de distribuție gaze naturale, cod unic de înregistrare RO 10976687,  a solicitat să folosească gratuit suprafața de 1 mp suprateran și 17 mp subteran din parcelele înscrise în CF 431639 (CF vechi nr.1) cu nr. top. 8539/1/1 și CF 424319 Timișoara (CF vechi 2) cu nr. top. 8039/1, proprietatea Municipiului Timișoara-domeniu public.
	Pe terenul respectiv se află obiectivul de investiție ”Sistem de protecție catodică și branșament electric pentru rețeaua de distribuție gaze naturale din oțel presiune medie, loc.Timișoara, str. Torac”.
2. Schimbări preconizate și rezultate așteptate:
 	Acordarea dreptului de uz și servitute asupra terenului aferent stației de protecție catodică este necesară pentru desfășurarea în condiții optime a proiectului de investiție pentru realizarea stației de protecție catodică, în vederea protejării conductelor și branșamentelor de gaze naturale din oțel împotriva coroziunii.
3. Alte informații:
	A fost eliberat Certificatul de Urbanism nr. 880/31.03.2022, iar Documentația tehnică privind sistemul de protecție catodică și branșament electric a fost avizată și recepționată de OCPI Timiș prin Procesul verbal de recepție nr.2000/2022.
4. Concluzii:
	Având în vedere cele menţionate mai sus, considerăm necesară și oportună acordarea dreptului de uz și servitute, pe durata existenței stației de protecție catodică, către DELGAZ GRID S.A., pentru suprafața de 1 mp suprateran și 17 mp subteran din parcelele înscrise în CF 431639 (CF vechi nr.1) cu nr. top. 8539/1/1 și CF 424319 Timișoara (CF vechi 2) cu nr. top. 8039/1, proprietatea Municipiului Timișoara-domeniu public.

RAPORT DE SPECIALITATE
privind acordarea dreptului de uz și servitute către DELGAZ-GRID S.A. pentru terenul aferent stației de protecție catodică, înscris în CF 431639  și  CF 424319 Timișoara, proprietatea Municipiului Timișoara-domeniu public

              Având în vedere Referatul de aprobare a proiectului de hotărâre nr. SC2022 -12243 / 20.06.2022 al Primarului Municipiului Timișoara și Proiectul de hotărâre privind acordarea dreptului de uz și servitute către DELGAZ-GRID S.A. pentru terenul aferent stației de protecție catodică, înscris în CF 431639  și  CF 424319 Timișoara, proprietatea Municipiului Timișoara-domeniu public, facem următoarele precizări:
	DELGAZ GRID S.A., în calitatea sa de operator licențiat al sistemului de distribuție gaze naturale, cod unic de înregistrare RO 10976687,  a solicitat să folosească gratuit suprafața de 1 mp suprateran și 17 mp subteran din parcelele înscrise în CF 431639 (CF vechi nr.1) cu nr. top. 8539/1/1 și CF 424319 Timișoara (CF vechi 2) cu nr. top. 8039/1, proprietatea Municipiului Timișoara-domeniu public.
	Pe terenul respectiv se află obiectivul de investiție ”Sistem de protecție catodică și branșament electric pentru rețeaua de distribuție gaze naturale din oțel presiune medie, loc.Timișoara, str. Torac”.
	Acordarea dreptului de uz și servitute pentru  terenul aferent stației de protecție catodică  este necesar pentru desfășurarea în condiții optime a proiectului de investiție pentru realizarea stației de protecție catodică, în vederea protejării conductelor și branșamentelor de gaze naturale din oțel împotriva coroziunii.
	A fost eliberat Certificatul de Urbanism nr. 880/31.03.2022, iar Documentația tehnică privind sistemul de protecție catodică și branșament electric a fost avizată și recepționată de OCPI Timiș prin Procesul verbal de recepție nr.2000/2022.
	Conform prevederilor Legii nr.123/2012 a energiei electrice și a gazelor naturale, art.109 ”Asupra terenurilor şi altor bunuri proprietate publică sau proprietate privată a persoanelor fizice sau juridice, precum şi asupra activităţilor desfăşurate de persoane fizice sau juridice în vecinătatea capacităţilor, concesionarii din sectorul gazelor naturale beneficiază, în condiţiile legii, pe durata lucrărilor de dezvoltare, reabilitare, modernizare, respectiv de exploatare şi de întreţinere a capacităţilor respective, de următoarele drepturi:
a) dreptul de uz pentru executarea lucrărilor necesare în vederea realizării, reabilitării sau modernizării obiectivelor/sistemelor;
b) dreptul de uz pentru asigurarea funcţionării normale a capacităţii prin efectuarea reviziilor, reparaţiilor şi a intervenţiilor necesare;
c) dreptul de servitute legală de trecere subterană, de suprafaţă sau aeriană pentru instalarea de reţele, de conducte, de linii sau de alte echipamente aferente obiectivelor/sistemelor şi pentru accesul la locul de amplasare a acestora;
d) dreptul de a obţine restrângerea sau încetarea unor activităţi care ar putea pune în pericol persoane şi bunuri;
e) dreptul de acces la utilităţile publice.;” 
	 Exercitarea drepturilor de uz și servitute se va realiza în conformitate cu prevederile art. 113 din Legea 123/2013.
	 Conform art. 129, alin (6), lit.a) din Ordonanța nr.57/2019 privind Codul administrativ: ” În exercitarea atribuţiilor prevăzute la alin. (2) lit. c), consiliul local:
a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.”
	Dreptul de uz și servitute se va acorda pe perioada existenței sistemului de protecție catodică și branșament electric pentru rețeaua de distribuție gaze naturale din oțel presiune medie.
           Conform adresei Serviciului Juridic nr. SC2022-12243/21.06.2022 nu figurează litigii pe rolul instanțelor de judecată în curs de soluționare cu privire la imobilele înscris în CF 431639 și CF 424319 Timișoara. 
	Conform evidenței Biroului Clădiri Terenuri II Vest imobilele respective nu au fost revendicate conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 - şi nici în baza O.U.G.nr.94/2000, republicată, modificată şi completată prin O.U.G. nr. 209/2005 - privind retrocedarea unor imobile care au aparţinut cultelor religioase din România.
	Prin adresa nr. SC2022-12243/21.06.2022 Compartimentul Fond Funciar ne comunică că nu sunt înregistrate revendicări în baza legilor fondului funciar asupra imobilului respectiv.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind acordarea dreptului de uz și servitute, pe durata existenței stației de protecție catodică, către DELGAZ GRID S.A., pentru suprafața de 1 mp suprateran și 17 mp subteran din parcelele înscrise în CF 431639 (CF vechi nr.1) cu nr. top. 8539/1/1 și CF 424319 Timișoara (CF vechi 2) cu nr. top. 8039/1, proprietatea Municipiului Timișoara-domeniu public.
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

